Aalborg Stiftstidende, 1829-05-30
Russisketyrkiske Krigs-Anliggender. Uagtet de fleersidige Beretninger, Posten dennesinde medbringer, Begivenhederne paa Krigsskuepladsen vedkommende, tildeels ere ubestemte, tildeels hverandre modsigende, og overhovedet mangle al officiel Caracteer; synes det dog udenfor al Tvivl, at ved Silstria og i Egnen af Varna, men fornemmelig ved førstnævnte Fæstning, alvorlige Affairer have fundne Sted. En Skrivelse fra Hermannstadt af 12te Mai fortæller, at et af de mange der i Omløb værende Rygter foregiver, at et russisk Corps paa 5000 Mand i de ved Silistria forefaldne Fægtninger skal have lidt betydeligt; at fire fornemme Officerer ere faldne i Fjendens Hænder, og at 18 efter andre endog 42 Kanoner ere tagne, men tilføier, at disse Efterretninger aabenbar bære Overdrivelsens Stempel og at man med Utaalmodighed venter noget Officielt om Sagen. J en Skrivelse fra Jasse af 8de Mai hedder det i samme Anledning: Siden to Dage ere Efterretninger om blodige Begivenheder her i Omløb. Ved Tschernovodi skal en heftig Kamp have funden Sted, der paa begge Sider har kostet flere tusinde Mand. Achmed Pascha af Silistria commanderede Tyrkerne. Man vil vide at Russerne siden have tagne en concentreert Stilling for at afvente Forstærkning. Efter en Skrivelse fra Vien af 19de Mai, der ogsaa omtaler flere herhenhørende Rygter, vilde man der vide, at den tyrkiske Styrke ved Silistria beløb sig til 40000 Mand og at Russerne efter aldeles at have trukne sig tilbage fra hiin Egn atter have forlagt Hovedgarteret til Kalarasch. Uden foreløbig at lægge videre Vægt paa det ene eller det andet af disse Rygter torde det dog ei være overflødigt at bemærke, at det mod Silistria bestemte Armeecorps ret gjerne kunde have trukket sig tilbage, uden at her endnu laae noget Beviis for lidt Nederlag, hvis nemlig en ældre Beretning fra Hermanstadt af 9de Mai var grundet, ifølge hvilken man her vilde være underrettet om, at den orientalske Pest havde yttret sig i Egnen af Silistria, og at de russiske Tropper paa Grund deraf havde concentreert sig ved Kallarasch. J samme Beretning tales om, at der imellem Varna og Schumla daglig forefalde Træfninger, om hvilkes Resultat dog endnu intet nærmere er bekjendt, samt at den høitstegne Donaus rivende Bølger have ødelagt Broen ved Hirsova. Om de i Bulgarien formeentlig forefaldne blodige Optrin hedder det i den ovenfor nævnte Viener-Skrivelse, at Storviziren efter flere blodige Fægtninger har bemægtiget sig den af Russerne stærk befæstede Plads Baltschik (imellem Kovarna og Varna); men i Skrivelse fra Odessa af 8de Mai hedder det derimod, at de senest indløbne Efterretninger fra Egnen af Varna rigtignok omtale Angreb fra Tyrkernes Side paa Baltschik og Kovarna, men derimod ingenlunde stadfæste de for kort Tid siden i Omløb værende Rygter om til Tab for Russerne forefaldne Fægtninger. J sidstnævnte Skrivelse hedder det fremdeles: J Varna og Sesopolis er Alt i bedste Tilstand. Den russiske Garnison har befæstet den sidste Plads meget stærk og forsynet alle den omgivende Høie med terrasformige Batterier. Flere hertil fra Sesopolis ankomne Skibe have medbragt nogle hundrede Bulgarer der vare flygtede didhen, fordi hele Egnen omkring Sesopolis og lige til Adrianopel var forvandlet til en Ørken, saaledes at intet til Livets Ophold blev at erholde. Herved kan altsaa en ældre Efterretning fra Odessa ansees for modsagt, ifølge hvilken Sesopolis efter gjentagne Angreb skulde være falden i Tyrkernes Hænder.